
PARLAMENTUL ROMÂNIEI

CAMERA DEPUTAŢILOR
	               COMISIA JURIDICĂ,DE 

       DISCIPLINĂ ŞI IMUNITĂŢI
	
	      Bucureşti, 21.09.2012

      Pl-x 20/2012


RAPORT

asupra propunerii legislative pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local 
            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, transmisă cu adresa nr. Pl-x 20 din 01 februarie 2012, înregistrată sub nr. 31/45 din 
02 februarie 2012. 
         Conform dispoziţiilor art. 75 alin. (1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
        Senatul a respins iniţiativa legislativa în şedinţa din 21 decembrie 2012.
        Consiliul Legislativ a avizat favorabil proiectul de lege, cu unele observaţii şi propuneri, conform avizului nr.1053 din 07 octombrie 2011.
       Guvernul, prin punctul de vedere transmis, cu adresa nr. 2357 din 04 noiembrie 2011, nu susţine adoptarea propunerii legislative. 
           Comisia pentru administraţie publică, amenajarea teritoriului şi echilibru ecologic a avizat negativ iniţiativa legislativă, conform avizului nr. 26/15 din 07 februarie 2012.
       Propunerea legislativă  are ca obiect de reglementare, conform Expunerii de motive,  modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, în sensul ca exproprierea pentru cazurile prevăzute de Legea nr. 255/2010 să se realizeze ” cu respectarea dispoziţiilor constituţionale.” 
        În conformitate cu prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativa legislativă în şedinţa din 18 septembrie 2012.
            În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, respingerea propunerii legislative pentru modificarea şi completarea Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, deoarece corespunzător dispoziţiilor constituţionale ale art. 44 alin. (3) şi (6) şi ale
art. 21, la art. 562 alin. (3) din Codul civil, aprobat prin Legea nr. 287/2009, se
prevede că „ Exproprierea se poate face numai pentru o cauză de utilitate publică stabilită potrivit legii, cu justă şi prealabilă despăgubire, fixată de comun acord între proprietar şi expropriator. In caz de divergenţă asupra cuantumului
despăgubirilor, acesta se stabileşte pe cale judecătorească ".

      Potrivit art. 2 alin. (1) al Legii nr. 255/2010, astfel cum a fost modificată şi completată prin Legea nr. 90/2011, sunt declarate de utilitate publică toate lucrările prevăzute la acest articol. În acest sens, trebuie avut în vedere faptul că, acest text este în acord cu prevederile Codului civil, adoptat conform dispoziţiile constituţionale în vigoare.
       Din numărul total de 23 membri ai Comisiei juridice, de disciplină şi imunităţi au participat la dezbateri 18 deputaţi. 
      În raport cu obiectul şi conţinutul său, propunerea legislativă face parte din categoria legilor organice. 

                  VICEPREŞEDINTE,      
              SECRETAR,

                   Florin IORDACHE                                                Gabriel ANDRONACHE

Consilier, Ciprian BUCUR

